**Az előadó-művészeti szervezetek működésével összefüggő közigazgatási hatósági és szolgáltatási feladatok**

Előadó-művészeti szervezetek hatósági nyilvántartása

Az előadó-művészeti szervezeteket érintő hatósági ügyekben első fokon a Nemzeti Kulturális Alap Igazgatósága Előadó-művészeti Irodája jár el. ([www.eloadomuveszetiiroda.hu](http://www.eloadomuveszetiiroda.hu)). A fellebbezés elbírálására a miniszter jogosult.

Az előadó-művészeti szervezetek hatósági nyilvántartását a Nemzeti Kulturális Alap Igazgatósága Előadó-művészeti irodája végzi.

A nyilvántartásba vétellel kapcsolatos szabályozás:

* az előadó-művészeti szervezetek támogatásáról és sajátos foglalkoztatási szabályairól szól 2008. évi XCIX. tv.
* az előadó-művészeti szervezetek és az előadó-művészeti érdekképviseleti szervezetek működésével kapcsolatos hatósági eljárások és adatszolgáltatások részletes szabályairól szóló 14/2012. (III. 6.) NEFMI rendelet

Tao támogatási programmal kapcsolatos hatósági eljárások:

A társasági adóról és az osztalékadóról szóló 1996. évi LXXXI. törvény (Tao tv.) alapján a nyilvántartásba vett előadó-művészeti szervezetek támogatói adókedvezményt, illetve adójóváírást vehetnek igénybe.

A kedvezmények igénybevételéhez a Nemzeti Adó- és Vámhivatalnak benyújtandó igazolások (a Tao. tv. 22. § (4) bekezdése szerinti támogatási igazolás, valamint a Tao. tv. 24/A. § szerinti igazolás) kiállítását a Nemzeti Kulturális Alap Igazgatósága Előadó-művészeti Irodája végzi.

Az igazolások kiállítására irányuló eljárásokkal kapcsolatos részletes útmutató az alábbi linken olvasható:

<http://www.eloadomuveszetiiroda.hu/index.php/utmutatok>

A Tao. támogatási programmal kapcsolatos szabályozás:

* az előadó-művészeti szervezetek támogatásáról és sajátos foglalkoztatási szabályairól szól 2008. évi XCIX. törvény.
* a társasági adóról és az osztalékadóról szóló 1996. évi LXXXI. törvény
* az előadó-művészeti szervezetek és az előadó-művészeti érdekképviseleti szervezetek működésével kapcsolatos hatósági eljárások és adatszolgáltatások részletes szabályairól szóló 14/2012. (III. 6.) NEFMI rendelet
* az előadó-művészeti szervezeteknek nyújtott támogatások pénzügyi és beszámolási szabályairól szóló 34/2013. (V. 14.) EMMI rendelet